Timo Heinonen (poliitikko)

**Timo Pasi Petteri Heinonen** (s. 15. helmikuuta 1975 Loppi) on suomalainen poliitikko ja opettaja. Hän on kokoomuksen viidennen kauden kansanedustaja Hämeen vaalipiiristä.

Heinonen on valmistunut kasvatustieteen maisteriksi Tampereen yliopistossa vuonna 1999. Ennen valintaansa eduskuntaan hän työskenteli luokanopettajana Lopella. Heinonen nousi eduskuntaan vuoden 2007 eduskuntavaaleissa. Aikaisemmin hän on toiminut Hämeen Kokoomuksen puheenjohtajana vuosina 2009–2011. 

Heinonen on tullut tunnetuksi aktiivisesta sosiaalisen median käytöstään. Twitterissä hänen tyyliään on kuvailtu muiden puolueiden kovana arvostelijana. Heinonen oli valtiovarainvaliokunnan jäsenenä syksyllä 2018 hautaamassa perintöveron poistamista vaatinutta kansalaisaloitetta, jonka itse oli allekirjoittanut. Heinonen oli myös lajin sisällä tunnettu hahmo selostaessan moottoriurheilua.

## Nuoruus
2000-luvun alussa ennen kansanedustajauransa Heinonen aloitti selostajana ja tv-toimittajana moottoriurheilun parissa. Yrityksensä Oy TeeHoo Ltd:n hän perusti vuonna 2001 ja yrityksen kautta hän teki muun muassa MTV3:lle Motorforum -nimistä moottoriurheilumakasiiniohjelmaa, eri moottoriurheilusarjojen (Rata-SM, Rallin SM-sarja, Rallicrossin SM-sarja, Snowcross) erikoislähetyksiä ja tuotti muun muassa Enduron MM-sarjan ja F-Cupin ohjelmia. Selostajana Heinonen on tullut tunnetuksi mm. Suomen MM-rallista, rallin SM-sarjan osakilpailuista ja myös SRC-rallicross-sarjan selostajana.  Lisäksi hän on avustanut avustava toimittaja/vapaatoimittaja -nimikkeellä toimien useita eri sanoma- ja aikakauslehtiä.  

Nuorena Heinonen tuli tunnetuksi kotikunnassaan Lopella nuorisoaktiivina. Kaveriporukkansa kanssa hän loi Paaranluolan nuorisotilan ollessaan vasta 16-vuotias ja tämän jälkeen hän toimi pitkään nuorisotilan vetäjänä mm. DJ:nä ja tapahtumien järjestäjänä. Myöhemmin Räkä ja Roiskis 24 tunnin selviytymisseikkailu ja pöytäjääkiekkoturnaus synnyttivät TOP-Klubi ry:n, minkä parissa 90-luvun lopulla Heinonen järjesti kavereineen mm. Marski-selviytymisseikkailun ja LHL-jääkiekkosarjan. Heinosen ideasta syntyi myös Loppijärvi Happening -kesätapahtuma ja lukuisat ravintola Catiscan tapahtumat Sikajuhlista lähtien.

## Poliittinen ura

### Kunnallispoliitikkona
Heinonen valittiin ensimmäisen kerran Lopen kunnanvaltuustoon syksyllä 1996. Hän sai vaaleissa ennätysmäärän ääniä 149 ollen valintahetkellään kaikkien aikojen nuorin loppilainen kunnanvaltuutettu. Kuntavaaleissa 2000 hän sai ääniä 164 kpl, 2004 86 kpl, 2008 182 kpl, 2012 143 kpl, 2017 141 kpl, 2021 159 kpl ja 2025 206 kpl. Ensimmäisellä kaudella Heinonen toimi Lopen kunnan sivistyslautakunnan varapuheenjohtajana ja vuoden 2000 vaalien jälkeen kunnanhallituksessa. Kunnanvaltuuston puheenjohtajana Heinonen on toiminut kotikunnassaan vuosina 2005–2010 ja 2013–2016. Välissä kaksi vuotta hän toimi kunnanhallituksen puheenjohtajana ja uudelleen tässä tehtävässä 2021 elokuusta lähtien. Nykyään hän toimii Lopen kunnanvaltuuston puheenjohtajana.

### Kansanedustajana
Timo Heinonen oli ensimmäistä kertaa ehdolla eduskuntavaaleissa vuonna 2007 saaden 4521 ääntä. Heinonen valittiin näin ollen ensiyrittämällä eduskuntaan. Vuoden 2011 vaaleissa Heinonen sai 6526 ääntä, 2015 6274 ääntä, 2019 5629 ääntä ja 2023 7402 ääntä. Eduskunnassa Heinonen on toiminut lukuisissa eri tehtävissä seuraavasti.

#### Päättyneet toimielinjäsenyydet ja tehtävät

* Suuri valiokunta (jäsen) 03.04.2007–02.05.2007

* Lakivaliokunta (varajäsen) 03.04.2007–20.10.2008, (jäsen) 21.10.2008–11.09.2009, (varajäsen) 05.05.2015–08.06.2015
* Sivistysvaliokunta (varajäsen) 03.04.2007–02.05.2007, (jäsen) 03.05.2007–19.04.2011, (varajäsen) 03.05.2011–21.04.2015, (Varapuheenjohtaja) 05.05.2015–08.06.2015, (varajäsen) 10.05.2017–16.04.2019
* Liikenne- ja viestintävaliokunta (varajäsen) 03.05.2007–11.09.2009, (varajäsen) 08.09.2016–21.03.2018
* Ympäristövaliokunta (jäsen) 15.09.2009–21.04.2015
* Ulkoasiainvaliokunta (varajäsen) 03.05.2011–11.03.2014, (jäsen) 12.02.2013–21.04.2015
* Puolustusvaliokunta (jäsen) 03.05.2011–21.04.2015, (jäsen) 09.06.2015–16.04.2019, (varajäsen) 02.05.2019–17.06.2019
* Valtiovarainvaliokunta (jäsen) 09.06.2015–16.04.2019
* Hallinto- ja turvallisuusjaosto (jäsen) 11.09.2015–08.03.2018
* Asunto- ja ympäristöjaosto (Puheenjohtaja) 11.09.2015–16.04.2019
* Liikennejaosto (lisäjäsen) 09.03.2018–16.04.2019
* Perustuslakivaliokunta (Varapuheenjohtaja) 02.05.2019–17.06.2019
* Tarkastusvaliokunta (jäsen) 02.05.2019–17.06.2019
* Eduskunnan kirjaston hallitus (jäsen) 03.05.2007–29.06.2011
* Parlamenttienvälinen liitto IPU, Suomen ryhmän johtokunta (varajäsen) 29.06.2015–16.04.2019

#### Nykyiset toimielinjäsenyydet ja tehtävät

* Valtiovarainvaliokunta (jäsen) 08.09.2023–
* Hallinto- ja turvallisuusjaosto (jäsen) 08.09.2023–
* Liikennejaosto (puheenjohtaja) 08.09.2023–
* Asunto- ja ympäristöjaosto (jäsen) 08.09.2023–
* Puolustusvaliokunta (jäsen) 08.09.2023–

### Muut valtakunnalliset luottamustehtävät
Valtakunnallisia luottamustehtäviä Heinosella on ollut mm. Suomen Metsästysmuseo ry:n hallitus ja Maanpuolustuskorkeakoulun hallinnossa Heinonen on ollut mukana jo pitkään. Rintamaveteraaniasian neuvottelukunnassa Heinonen on toiminut vuosia.

### Maakunnalliset luottamustehtävät
Maakunnallisissa tehtävissä Heinonen on toiminut mm. Hämeen maakuntavaltuustossa 2001–2017 ja sen puheenjohtajana 2017–2021. Nykyisin Heinonen toimii maakuntavaltuuston puheenjohtajana. Seudullisia ja maakunnallisia luottamustehtäviä ovat olleet mm. Riihimäen seudun ammattikoulun RAOL:n hallitustehtävä, Hyvinkää-Riihimäen talousaluetoimikunta ja sen puheenjohtajuus. Vuonna 2022 käydyissä historian ensimmäisissä aluevaaleissa Heinonen valittiin Kanta-Hämeen aluevaltuustoon 987 äänellä. Hänet valittiin myös kokoomuksen aluevaltuustoryhmän varapuheenjohtajaksi.

## Näkemykset
### Arvot
Heinonen sijoittuu vaalikonevastausten perusteella keskusta-oikeistoon. *[[Yle]]n* vaalikoneessa Heinonen ei erotu vahvasti konservatiivina tai liberaalina. *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Heinonen on kallellaan kansalliskonservatismiin (TAN). HS:n vaalikoneeseen Heinosen antamissa näkemyksissä korostuu voimakkaimmin oikeistolaiset mielipiteet.

### Seksuaali- ja sukupuolipolitiikka
Heinonen äänesti eduskunnassa sukupuolineutraalin avioliittolain puolesta marraskuussa 2014.

## Kunnia- ja ansiomerkit
* Suomen Leijonan 1. luokan ritarimerkki (Helsingissä 6.12.2015)
*Kokoomuksen Kultainen Leijona (Helsingissä 21.1.2017)
*Kokoomuksen juhlamitali (Helsingissä 7.12.2018)
*Suomen liikuntakulttuurin ja urheilun ansioristi (Helsingissä 26.2.2019)
* Sotilasansiomitali (Helsingissä 4.6.2019)
*Sotainvalidien ansioristi (Helsingissä 18.8.2021)
*Suomen Rauhanturvaajaliiton ansioristi 2.lk (Helsingissä 24.10.2021)

## Yksityiselämä
Heinosen perheeseen kuuluu puoliso ja heidän kaksi lastaan.

## Lähteet

## Aiheesta muualla
* 
* Timo Heinosen kotisivu
*